สวัสดีค่ะหนูอายุ14ปี ประจำเดือนไม่มาโดยไม่ทราบสาเหตุ คือนับจากวันที่เป็นประจำเดือนในวันที่14เดือนมิถุนาจนถึงตอนนี้ผ่านมา44วันแล้วประจำเดือนมันเกิดจากอะไรคะ หนูยังไม่เคยมีเพศสัมพันธ์กับใครค่ะ ประจำเดือนไม่มาหนูเครียดอ่ะค่ะ
สวัสดีค่ะ หากยังไม่เคยมีเพศสัมพันธ์ การที่ประจำเดือนไม่มา 44 วัน ก็ไม่ได้เกิดจากการตั้งครรภ์ แต่อาจเกิดจากสาเหตุอื่นๆ เช่น1. มีความเครียด ทำงานหนัก เรียนหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว2. มีการเจ็บป่วยไม่สบาย เช่น ไข้หวัด ท้องเสีย3. มีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้4. การทำงานผลิตฮอร์โมนของรังไข่ผิดปกติ ซึ่งเป็นสาเหตุที่พบได้บ่อยในช่วงวัยรุ่น5. มีภาวะไทรอยด์ฮอร์โมนผิดปกติ แต่ก็จะมีอาการอื่นๆ ร่วมด้วยอีกหลายอย่างดังนั้น แนะนำควรรอประจำเดือนต่อไปก่อนค่ะ การที่ประจำเดือนไม่มา ไม่ได้อันตรายอะไร หากประจำเดือนไม่มานานเกิน 3 เดือน จึงค่อยไปพบแพทย์เพื่อหาสาเหตุค่ะ